Molim kolegice i kolege zastupnike da zauzmu svoja mjesta. Prema evidenciji našoj imamo kvorum, prema tome možemo početi sa radom 45. sjednice. Dame i gospodo poštovani gosti otvaram 45. sjednicu Zastupničkog doma Parlamentarne skupštine BiH. Na sjednicu su pozvani naši redoviti gosti predsjedatelj i članovi Predsjedništva BiH, predsjedatelj i članovi Vijeća ministara BiH, predstavnici međunarodnih organizacija i ambasada u BiH koje redovito prate rad našega Doma, predstavnici medija. Srdačno pozdravljam sve nazočne zastupnike i goste. Odsutnost su opravdali zastupnici Nermina Ćemalović i Emir Kabil. Prema informaciji službe u ovom momentu je nazočno 28 zastupnika, konstatiram da sjednica ima kvorum za rad i odlučivanje. Ovu sjednicu smo sazvali sukladno zaključku Kolegija Doma u proširenom sastavu usvojenom na 43. sjednici održanoj 26.02.2013. Tom prilikom zaključeno je - Da će biti sazvana žurna sjednica Doma ukoliko bude odbijen Prijedlog zakona o izmjeni i dopuni Zakona o jedinstvenom matičnom broju, predlagatelja zastupnika Saše Magazinovića, Senada Šepića, Mirsada Đuguma, Mladena Ivankovića Lijanovića i Beriza Belkića, a u parlamentarnu proceduru budu dostavljena izmjena i dopuna ovog Zakona predlagatelja Vijeća ministara BiH. Ovi uvjeti su ispunjeni te je sazvana današnja sjednica. Otvaram raspravu o predloženom denevnom redu. Nema prijavljenih za raspravu. Konstatiram da 45. sjednica Doma ima sljedeći Dnevni red 1. Zahtjev Vijeća ministara BiH za razmatranje Prijedloga zakona o izmjeni i dopuni Zakona o jedinstvenom matičnom broju po žurnom postupku, sukladno članku 127. Poslovnika, zakon broj: 01,02-02-1-15/13 od 19.03.2013. 2 Točka dnevnog reda jedan, Ad. 1. Zahtjev Vijeća ministara BiH za razmatranje Prijedloga zakona o izmjeni i dopuni Zakona o jedinstvenom matičnom broju po žurnom postupku, sukladno članku 127. Poslovnika Vijeće ministara BiH je 19.03.2013. dostavilo navedeni Prijedlog zakona sa zahtjevom za razmatranje po žurnom postupku, Prijedlog zakona ste dobili uz poziv za ovu sjednicu. Otvaram raspravu. Nema prijavljenih za raspravu, zaključujem. Uvažena zastupnica Dušanka Majkić, izvolite.
Pa evo Vi ste rekli otprilike posljedica čega je danas rasprava o ovom Zakonu koji je došao nakon toga što nije dobio podršku zakon grupe poslanika. Mislim da je Savjet ministara ovog puta učinio ono što se od njega i očekivalo, da napravi zakon koji omogućava da provjera ustavnosti njegove izdrži taj kriteri i mislim da je to osnov zbog čega uopšte danas sjedimo ovdje, duboko se nadajući da ćemo još jednom razmisliti prije nego što donesemo konačnu odluku, naročito kolege iz Federacije, jer za nas iz RS-a je to pitanje koje se i ne postavlja. Danas sam u nekim novinama pročitala naslov koji kaže – Republika Srpska protiv matičnog broja, jer ne želi da Sarajevo i Pale budu zajedno. Ustavna struktura BiH čini da i danas Sarajevo i Pale nisu zajedno, jer su oni u dva entiteta. Takođe čujem komentare u Sarajevu koji kažu – da ministar civilnih poslova treži da se opštine i gradovi koji pripadaju teritoriji RS-a razdvoje od onih u Federaciji BiH. Takođe moram da kažem da su oni potpisivanjem Dejtonskog mirovnog sporazuma definitivno razdvojeni i da je u skladu s tim i napravljena teritorijalna organizacija kakva je danas i u ovom tekstu Zakona koji je ministar, odnosno Ministarstvo civilnih poslova dostavilo na razmatranje. ____________(?) [[nije uključen mikrofon]] Zahtjev je završen govorim o Zakonu, izvinite molim ...
Ja molim zastupnike da ne diskutiraju iz klupa, izvolite.
Dakle, svi razlozi zbog kojih ovaj Zakon treba da bude danas na raspravi postoje, mi ćemo ispuniti naš poslanički zadatak i glasati za ono što je ustavna kategorija kako stoji u ovom Zakonu. Dakle, ponovo ću podsjetiti sve kolege da neće biti kraj ovog slučaja ukoliko Zakon ne prođe 3 danas, ne bude dobio podršku kolega iz Federacije, više on neće nikada biti tema ovog zasjedanja, na, ovaj, sjednici Predstavničkog doma, jer tog momenta kad padne ovaj Zakon u Predstavničkom domu sljedeći dan je već osnov da se taj Zakon počne razmatrati u Narodnoj skupštini RS-a, tako da neće biti dileme da će djeca ipak dobiti mogućnost da budu registrovana ona koja su tek rođena. Hvala.
Zahvaljujem. Uvaženi zastupnik Beriz Belkić, rasprava. Izvolite.
Ja se izvinjavam na reagovanju i gospođi Majkić i Vama, ali nisam shvatio o čemu se radi, o čemu se diskutuje. Dakle, ja sam mislio da ćemo se prvo izjašnjavati o proceduri i nisam čuo riječ o proceduri i zbog toga sam reagirao, čuo sam prepričavanje natpisa iz novina. Dakle, ako raspravljamo o proceduri dozvolite mi da par riječi kažem. Dakle, što se mene lično tiče ja ću podržati zahtjev za hitnu proceduru iz sljedećih razloga, hitnost je apsolutno prisutna, kasnimo, dakle hitnost je argument koji je ispunjen. Jednostavnost Zakona je također, bez obzira što je nešto šire, mi ga gledamo evo već, je li, nekoliko mjeseci, znamo napamet. Dakle, svi uslovi za hitnu proceduru su ispunjeni i dobro je da danas vidimo kakva je sudbina ovog Zakona da bi smo mogli tražiti druga rješenja. Dakle, što se mene tiče podrška zahtjevu za hitnu proceduru.
Zahvaljujem. Ja želim evo reći kao predsjedatelj, istina je da je uvažena zastupnica u jednom svom dijelu rasprave na početku počela govoriti o meritumu, međutim kasnije se vratila u proceduru. A isto tako istina je da smo mi svi skupa diskutirajući o proceduri često razgovarali o meritumu, prema tome evo uvažavam i ovu primjedbu. Uvaženi zastupnik Milorad Živković, zamjenik predsjedatelja, rasprava. Izvolite.
Zahvaljujem. Uvaženi predsjedavajući, kolegice i kolege poslanici, dame i gospodo, uvažavam poslovnički i ustavnu mogućnost da svako od nas predloži zakon. Ali isto tako se treba uvažavati i činjenica da zakon dolazi od Savjeta ministara i da isto tako je nesumljivo da ima sve karakteristike zakona koji može da ide u hitnoj proceduri. Mada, iako neko bude protiv procedure ovaj zakonski projekat bi bilo dobro da se ovdje razmatra u Parlamentu u amandmanskoj fazi. Sve što smo radili na prošloj sjednici je bilo u duhu da dođemo do zakonskog projekta oko kojega možemo ovdje da adekvatno zajedno sa Savjetom ministara i svim ostalim učesnicima raspravljamo i da dođemo ako je potrebno i do amandmanske faze. Ja sam za to da se ovaj Zakon danas usvoji po hitnom postupku i da završimo agoniju u BiH od januara mjeseca. Ali ako vi ili 4 većina nije za to spreman sam da idemo u amandmansku fazu i da ovdje raspravimo ko je protiv toga da u jednom broju stoji BiH, ko je protiv toga da u drugom broju stoji entitet ili Distrikt Brčko i ko je protiv toga da u trećem broju stoji kanton? Ko je u ovoj državi protiv takvih mogućnosti da se napravi matični broj? Zato ću podržati bilo koju od vaših odluka sa željom da dođemo do amandmanske faze i da raspravljamo o ovome projektu. Hvala.
Zahvaljujem. Nema više prijavljenih za raspravu, zaključujem raspravu. I prelazimo na ____________(?) [[nije uključen mikrofon]] Gledajte, šta je diskusija ili
Tražim pauzu od 2 minute prije glasanja.
Pauza 2 minute
Ovdje u sali nećemo izlaziti.
Pauza na zahtjev predsjednika Kluba SDP-a, izvolite. [[PAUZA]] Evo predsjednik kluba, da li imate potrebu da objasnite razlog stanke?
nije uključen mikrofon Nemam.
Dakle, prelazimo na izjašnjavanje i spremite se. 5 Dakle, glasujemo o zahtjevu za žurni postupak. Pripremite se za glasovanje. Glasujte sada. Konstatiram da sa 31 glasom za, sa dovoljnom entitetskom većinom, bez glasova protiv, bez suzdržanih, je prihvaćen zahtjev da se ovaj Zakon razmatra po žurnom postupku. I otvaram raspravu o Prijedlogu zakona. Nemam prijavljenih za raspravu od strane zastupnika. Da li ministar ima potrebu da nas upozna? Nema potrebe. Prema tome možemo, idemo na izjašnjavanje o Prijedlogu zakona. Pripremite se za glasovanje. Glasujte sada. Na zahtjev zamjenika predsjedatelja, ponavljamo glasovanje. ____________(?) [[nije uključen mikrofon]] Pa ako može pauza 5 minuta. Pauza
Ne može u toku glasanja, ne može u glasanju, glasanje je u toku.
Evo, dakle iz Kolegija, ali iz, na zahtjev zamjenika predsjedatelja ponavljamo glasovanje. Pripremite se za glasovanje. Glasujte sada. Dakle, da li sam čuo dobro zahtjev za ponovno ponavljanje glasovanja? Dakle, na zahtjev zastupnika Mladena Ivankovića Lijanovića imamo treći, dakle, krug. Pripremite se za glasovanje. Glasujte sada. Konstatiram da s ukupno 15 za, 18 protiv, bez potrebite većine. Dakle, ovaj Prijedlog zakona je u prvom krugu odbačen. Odbačen, nema opće većine. Zaključujem 45. sjednicu Doma i sljedeća je 28. Hvala vam lijepo. Sjednica završena u 12:40 sati.